OpenLLM-France/wikimedia huggingface dataset:
# Paolo Lanfranchi

Paolo Lanfranchi (Gazzaniga, província de Bèrgam, Llombardia, 25 de juliol de 1968) és un ciclista italià, ja retirat, que fou professional entre el 1993 i el 2004.
En el seu palmarès destaquen dues edicions del Tour de Langkawi i una etapa del Giro d'Itàlia de 2000.

## Palmarès

* 1988
** 1r al Gran Premi Capodarco
* 1989
** 1r a la Coppa Cicogna
* 1990
** 1r al Giro del Medio Brenta
* 1991
** 1r al Gran Premi de Poggiana
* 1999
** 1r al Tour de Langkawi
** 1r al Gran Premi Mosqueteiros - Rota do Marquês i vencedor d'una etapa
* 2000
** Vencedor d'una etapa del Giro d'Itàlia
* 2001
** 1r al Tour de Langkawi i vencedor de 3 etapes

### Resultats al Tour de França

* 1995. 14è de la classificació general
* 1996. 59è de la classificació general
* 1999. 18è de la classificació general

### Resultats a la Volta a Espanya

* 1994. 13è de la classificació general
* 1997. 17è de la classificació general

### Resultats al Giro d'Itàlia

* 1995. 15è de la classificació general
* 1996. 15è de la classificació general
* 1998. 18è de la classificació general
* 2000. 12è de la classificació general. Vencedor d'una etapa
* 2001. 41è de la classificació general
* 2002. 41è de la classificació general
* 2003. 20è de la classificació general
* 2004. 61è de la classificació general

## Referències

* ↑ «LANFRANCHI Paolo». [Consulta: 19 desembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Paolo LANFRANCHI» (en italià). [Consulta: 19 desembre 2023].

## Enllaços externs

* Fitxa a sitiodeciclismo.net
# Paolo Longo Borghini

Paolo Longo Borghini (Asiago, Vèneto, 10 de desembre de 1980) és un ciclista italià professional del 2004 al 2012. Del seu palmarès destaca la victòria al Gran Premi Nobili Rubinetterie.
La seva germana Elisa també s'ha dedicat al ciclisme professional.

## Palmarès

* 2006
** 1r al Gran Premi Nobili Rubinetterie

### Resultats al Giro d'Itàlia

* 2009. 113è de la classificació general
* 2012. 108è de la classificació general
* 2013. 67è de la classificació general
* 2014. 99è de la classificació general

### Resultats al Tour de França

* 2007. 124è de la classificació general
* 2008. Abandona (11a etapa)
* 2011. 126è de la classificació general

### Resultats a la Volta a Espanya

* 2013. 89è de la classificació general
* 2014. 101è de la classificació general

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Dar Runga

Dar Runga (Dar Rounga) fou un sultanat situat al sud de l'actual Txad, poblat per l'ètnia runga.
El seu territori s'estenia entre el riu Salamat, el riu Aouk i el riu Kara. Era tributari del sultà de Wadai. En els anys 1826-1830 s'esmenta com a sultà a Boker que va concedir al seu gendre Djougoultoum (Jugultum) príncep de Wadai (Ouadai), casat amb la seva filla Fatme, el govern de la província situada al sud, anomenada Balad al-Kuti o Dar al-Kuti, que va esdevenir, en la pràctica, un estat tributari.
Després del 1870 governava aquest estat un cap religiós de nom Kobur i en els anys 1880 es va veure sota pressió dels mercaders d'esclaus sudanesos per fer incursions a Dar Runga per capturar esclaus, però Kobur s'hi negava perquè segons l'alcorà no es podia fer això en terres de creients, estant reservat l'esclavatge per als no creients. El 1890 el sulta de Dar al-Kuti fou deposat en favor d'un nebot amb menys prejudicis religiosos (tot i pertànyer a la confraria dels Sanusiyya) pel mercader d'esclaus Rabah; aquest també va envair Dar Runga i va conquerir el país deposant al darrer sultà i annexionant-lo a Dar al-Kuti, que abans havia estat el seu tributari. Llavors fou una important font d'esclaus.
Fou explorat per William George Browne, i pel botànic Auguste Chevalier.

## Referències

* ↑ La métallurgie traditionnelle du fer en Afrique Centrale (Société, économie et culture), Félix Yandia, 2001
* ↑ Mahdisme et tradition au Dar For: Histoire des Massalit 1870-1930, Lidwien Kapteijns, 2006
* ↑ Nouveau voyage dans la haute et basse Égypte, la Syrie, le Dar-Four... fait depuis les années 1792 jusqu'en 1798, William George Browne, 1800
* ↑ Zimmermann Maurice. L'expédition Aug. Chevalier dans le Dar Rounga. In: Annales de Géographie. 1903, t. 12, n°66. pp. 470-472.
# Paradoxa de Sant Petersburg

En economia, la paradoxa de Sant Petersburg és una paradoxa relacionada amb la teoria de la probabilitat i la teoria de decisions. Està basada en un joc d'apostes amb un valor esperat infinit. Daniel Bernoulli va ser el primer a presentar el problema i la seva solució en la publicació Comentaris de l'Acadèmia Imperial de Ciències de Sant Petersburg (Bernoulli, 1738).

## La paradoxa

Un jugador proposa un joc a un altre participant. Les regles són simples: el jugador llença una moneda a l'aire, si el resultat de la tirada és una cara es pararà el joc i pagarà un florí al participant. Si el resultat és creu, tornarà a llençar la moneda. En el segon torn, el jugador llençarà la moneda, en el cas que el resultat sigui una cara, aturarà el joc i haurà de pagar el doble, 2 florins. Si el resultat és una creu tornarà a llençar la moneda. Així successivament.
La paradoxa de Sant Petersburg fa referència a la pregunta següent: Quin preu estaria disposat a pagar un jugador potencial per participar en aquest joc?
El valor esperat és el resultat del càlcul següent:
    $E={\frac {1}{2}}\cdot 1+{\frac {1}{4}}\cdot 2+{\frac {1}{8}}\cdot 4+{\frac {1}{16}}\cdot 8+\cdots$
       $={\frac {1}{2}}+{\frac {1}{2}}+{\frac {1}{2}}+{\frac {1}{2}}+\cdots$
       $=\sum _{k=1}^{\infty }{1 \over 2}=\infty \,.$

## Bibliografia

* Tijms, Henk. Understanding Probability. Cambridge University Press. Cambridge, 2012. ISBN 978-1-107-65856-1. Pàgines 42-45. (anglès)
# Càpsula interna

La càpsula interna és una estructura de substància blanca situada a la part inferomedial de cada hemisferi cerebral del cervell. Porta informació més enllà dels ganglis basals, separant el nucli caudat i el tàlem del putamen i el globus pàl·lid. La càpsula interna conté axons tant ascendent com descendent, que van i provenen de l'escorça cerebral. També separa el nucli caudat i el putamen a l'estriat dorsal, una regió cerebral implicada en les vies motrius i de retorn.
El tracte corticoespinal constitueix una gran part de la càpsula interna, transportant informació motora des de l'escorça motora primària fins a les motoneurones inferiors a la medul·la espinal. Per sobre dels ganglis basals, el tracte corticoespinal és una part de la corona radiant. Per sota dels ganglis basals el tracte s'anomena crus cerebri (una part del peduncle cerebral) i per sota de la protuberància s'anomena tracte corticoespinal.

## Referències

* ↑ Schmahmann, Jeremy D.; Schmahmann, Jeremy; Pandya, Deepak. Fiber Pathways of the Brain (en anglès). Oxford University Press, USA, 2009-02-11. ISBN 978-0-19-538826-8.
* ↑ Standring, Susan. Gray's Anatomy E-Book: The Anatomical Basis of Clinical Practice (en anglès). Elsevier Health Sciences, 2015-09-25. ISBN 978-0-7020-6851-5.
# Càrax

«Càrax» té aquests significats:
* Biografies:
** Càrax de Pèrgam, senador i magistrat romà autor d'una obra historiogràfica
** Joan Càrax, gramàtic romà d'Orient del segle vi aC
* Geografia: nom de diverses ciutats, del grec Χάραξ 'fossat' o de l'arameu karkhâ 'ciutat murada'.
** Càrax d'Espàsines, ciutat grega del golf Pèrsic fundada per Alexandre el Gran com a Alexandria de Susiana i posteriorment refundada per Antíoc IV com a Antioquia de Susiana
** Càrax, fortificació romana de la Tàurida (Crimea) situada a prop de la ciutat de Ialta
** Càrax, ciutat selèucida de la província Ragiana, amb capital a Raga, a prop de l'actual Teheran
** Càrax, ciutat costanera de Bitínia situada vora l'actual Hereke (Província de Kocaeli)
** Càrax, fortificació a la Perrèbia, a la riba esquerra del Peneu, a l'entrada de la vall de Tempe
** Càrax, població dels cadusis, a la Mèdia Atropatene
** Càrax, nom alternatiu d'Antemúsia, ciutat antiga de Mesopotàmia
** Càrax, nom antic d'Al-Karak, ciutat de Jordània
** Càrax, fortificació de l'Armènia Menor
** Càrax, nom antic de l'illa de Pàtroclos, a l'Àtica, molt a prop de Súnion
** Càrax, població de la regió del Pont esmentada per Esteve de Bizanci
** Càrax, indret de Frígia on va acampar Alexandre el Gran en la seva conquesta de l'Àsia Menor, i anomenat a partir de llavors Χάραξ Αλεξάνδρου (Khárax Alexándru, llatí: Charax Alexandri 'Càrax d'Alexandre')
** Càrax, nom alternatiu de l'antiga Tral·les, actualment Aydin
# Astronomia índia

L'astronomia índia té una llarga història que s'estén des de l'època prehistòrica fins a l'actualitat. Algunes de les primeres arrels de l'astronomia índia poden datar-se al període de la civilització de la vall de l'Indus o anterior. Més tard l'astronomia es va desenvolupar com a disciplina del Vedanga o una de les "disciplines auxiliars" associades a l'estudi del Veda, datat el 1500 a. C. o posterior. El text més antic conegut és el Vedanga Jyotisha, datat entre 1400-1200 aC (amb la forma existent possiblement de 700-600 aC).
L'astronomia índia va ser influenciada per l'astronomia grega començant en el segle iv aC i durant els primers segles de l'era comuna, per exemple, el Yavanajataka i el Romaka Siddhanta, una traducció sànscrita d'un text grec disseminat a partir del segle ii.
L'astronomia índia va florir durant els segles V i VI amb Aryabhata, que amb el seu Aryabhatiya va representar el pinacle del coneixement astronòmic de l'època. Posteriorment, l'astronomia índia va influir significativament l'astronomia islàmica, la xinesa, europea, i d'altres. Altres astrònoms de l'època clàssica que van aprofundir sobre l'obra d'Aryabhata inclouen Brahmagupta, Varahamihira i Lalla.
Una tradició astronòmica índia nativa identificable es va mantenir activa durant tot el període medieval i fins als segles XVI o XVII, especialment a l'escola de Kerala.

## Vegeu també

* Història de l'astronomia
* Astronomia xinesa
* Astronomia islàmica medieval
* Calendari hindú

## Referències

* ↑ Pierre-Yves Bely; Carol Christian; Jean-René Roy A Question and Answer Guide to Astronomy. Cambridge University Press, p. 197.
* ↑ «Astronomy in the Indus Valley Civilization A Survey of the Problems and Possibilities of the Ancient Indian Astronomy and Cosmology in the Light of Indus Script Decipherment by the Finnish Scholars». Centaurus, 21, pàg. 149–193. Bibcode: 1977Cent...21..149A. DOI: 10.1111/j.1600-0498.1977.tb00351.x.
* ↑ Sarma (2008), Astronomy in India
* ↑ The Vedas: An Introduction to Hinduism’s Sacred Texts, Roshen Dalal, p.188
* ↑ Subbarayappa, B. V.. «Indian astronomy: An historical perspective». A: Biswas, S. K.. Cosmic Perspectives. Cambridge University Press, 14 setembre 1989, p. 25–40. ISBN 978-0-521-34354-1.
* 1 2 Highlights of Astronomy, Volume 11B: As presented at the XXIIIrd General Assembly of the IAU, 1997. Johannes Andersen Springer, 31 January 1999 – Science – 616 pages. page 721
* ↑ Babylon to Voyager and Beyond: A History of Planetary Astronomy. David Leverington. Cambridge University Press, 29 May 2010 – Science – 568 pages. page 41
* ↑ The History and Practice of Ancient Astronomy. James Evans. Oxford University Press, 1 October 1998 – History – 496 pages. Page 393
* ↑ Foreign Impact on Indian Life and Culture (c. 326 B.C. to C. 300 A.D.). Satyendra Nath Naskar. Abhinav Publications, 1 January 1996 – History – 253 pages. Pages 56–57
* ↑ "Star Maps: History, Artistry, and Cartography", p. 17, by Nick Kanas, 2012

## Per a més informació

* Brennand, William. Hindu Astronomy. Chas.Straker & Sons, Londres, 1896.
* Maunder, E. Walter. The Indian Eclipse 1898. Hazell Watson and Viney Ltd., Londres, 1899.
# Partit Ecologista de Moldàvia "Aliança Verda"

El Partit Ecologista de Moldàvia "Aliança Verda" (romanès Partidul Ecologist din Moldova "Alianţa Verde", PEMAVE) és un partit polític de la República de Moldàvia d'inspiració ecologista, fundat el 9 d'abril de 1992 per activistes que havien lluitat per denunciar la degradació mediambiental a la República Socialista Soviètica de Moldàvia. Tot i ser un dels partits polítics més antics del país, mai no ha obtingut representació parlamentària. És partidari de l'adhesió de Moldàvia a la Unió Europea i al bloc occidental.
A les eleccions legislatives moldaves de 1994 només va obtenir 7.000 vots i el 0,4% dels vots. A les eleccions legislatives moldaves de 1998 va donar suport la coalició Bloc Electoral Convenció Democràtica de Moldàvia, que va obtenir el 19,4% dels vots i 26 escons. No es va presentar a les eleccions de 2001, 2005 i abril de 2009. A les eleccions legislatives moldaves de juliol de 2009 es presentà en solitari i va obtenir el 0,4% dels vots.

## Enllaços externs

* Web oficial Arxivat 2010-10-08 a Wayback Machine.
* Informació del Partit als Verds Europeus Arxivat 2007-02-06 a Wayback Machine.
# Pažiť

Pažiť és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1351.
# Paralogisme

Un paralogisme és un argument o raonament fals, que es planteja sense una voluntat d'engany, i que té la forma d'un sil·logisme o més freqüentment d'un entimema. A diferència d'un sofisma (que és un argument "fals" amb què es pretén demostrar una cosa o un fet), el paralogisme no depèn d'una confusió malintencionada en els termes, sinó d'un error de raonament.

## Referències

* ↑ Aristòtil, Topica, VIII, 11, 162a 16

## Bibliografia

* Nicola Abbagnano, Dizionario di filosofia, ed. UTET, 1971 (ristampa 1992), ISBN 88-02-01494-9 (italià)
# Darijus Džervus

Darijus Džervus (Klaipėda, 20 de juliol de 1990) és un ciclista lituà, professional des del 2011.

## Palmarès en ruta

* 2016
** Vencedor d'una etapa al Tour de Mersin

## Palmarès en pista

* 2017
** Campió de Lituània en Scratch

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# BIM

BIM té els següents significats:
* Bàsquet Institució Montserrat, club de bàsquet històric de Barcelona
* Millennium BIM (de l'acrònim de Banc Internacional de Moçambic), banc privat de Moçambic
* Banc Immobiliari del Marroc banc privat històric del Marroc
* BiM Distribuzione, empresa distribuïdora cinematogràfica d'Itàlia
* Brigada d'Infanteria de Marina, cos organitzatiu de la infanteria de marina utilitzat per diversos països
* Modelatge d'informació de construcció (del seu nom en anglès Building Information Modeling), mètode de planificació i gestió de la construcció d'edificis amb l'ajut de programari específic
* BiM (acrònim de Binary MPEG), format d'arxiu binari creat per a codificar arxius XML
* Bucle d'inducció magnètica, sistema electromagnètic usat en detecció i en comunicació
# Partit Comunista de l'Índia

* Per a altres significats, vegeu «Partit Comunista de l'Índia (Marxista)».
El Partit Comunista de l'Índia és un partit polític de l'Índia fundat el 26 de desembre de 1925. Va ser prohibit el 1942, però després de la segona guerra mundial, fou altre cop legalitzat. El 1999 només va baixar de 12 escons que tenia (Bengala Occidental, Andhra Pradesh, Bihar, Tamil Nadu i Kerala) fins a 4 escons (1 a Panjab i 3 a Bengala Occidental) però el 2004 va pujar a 10 (3 a Bengala, 3 a Kerala, 2 a Tamil Nadu, 1 a Jharkhand i 1 a Andhra Pradesh).
Organitzacions de masses:
* All India Youth Federation
* All India Students Federation
* National Federation of Indian Women
* All India Trade Union Congress
* All India Kisan Sabha
* Bharatiya Khet Mazdoor Union
# Bamenda

Bamenda també coneguda com a Abakwa i Poble Mankon és una ciutat al nord-oest de Camerun i capital de la Regió del Nord-oest. La ciutat tenia el 2005 una població de 269.530 habitants, i està a 366 quilòmetres al nord-oest de Yaoundé la capital del Camerun. Bamenda és coneguda pel seu clima fresc i la seva ubicació entre pujols.

## Història

L'origen de la ciutat és la fusió de tres viles "Mankon, Mendakwe i Nkwen". La primera va ser anomenada pel poble mankon; una aliança de cinc grups ètnics que van fundar un cacicat (fon) conegut com el Mankon Fon.
El principal grup ètnic de Bamenda és el Tikar. En el passat, els tikars van patir invasions des dels turons propers, i entre 1700 i 1800 es van unir a una confederació establerta pels mbum per defensar-se.
Bamenda va estar subjecta al colonialisme alemany a la fi del segle xix, una evidència de l'ocupació alemanya a Bamenda pot veure's encara en edificis com el Fort a l'estació de Bamenda. Després de la derrota dels alemanys a la Primera Guerra Mundial la Societat de Nacions va repartir els territoris colonials d'Alemanya entre els països victoriosos. El Camerun Occidental va ser administrat pels britànics conjuntament amb Nigèria fins a 1961 quan per un referèndum va optar per unir-se a la ja independent République du Cameroun.
Avui, molts dels habitant de la ciutat són angloparlants, el pidgin camerunès anglès és el principal idioma parlat en les tendes i carrers de Bamenda. Alguns grups polítics angloparlants reclamen la secessió de la resta de Camerun, que és francòfona.

## Economia

Com a centre provincial, la ciutat té nombrosos mercats, bancs i oficines. Les principals indústries són les que processen els productes agrícoles, com el cafè. El museu local i les tendes tenen varietat de canastres, collarets i estàtues de bronze i fusta.
A Bamenda hi ha llocs culturals com el palau de Mankon Fon, amb el seu nou museu, i el palau de Bali Fon, amb les seves antigues estructures. El terreny muntanyós al voltant de la ciutat permet veure vistes escèniques.
La ciutat de Bamenda té carreteres a Yaoundé i Douala. El nord de la ciutat té la carretera de circumval·lació de Bamenda, una ruta circular de 367 quilòmetres de llarg a través de diverses muntanyes de Camerun i diverses reserves de vida salvatge.

## Política

Bamenda està sota la supervisió d'un delegat del govern davant el consell que és nomenat pel cap d'estat a través d'un decret presidencial.

## Referències

* F. E. Ngende, Geography of West Cameroon a , Basel Mission, 1996
# César Batlle Pacheco

César Batlle Pacheco (Montevideo, 1885 - ibídem, 1966) fou un polític i periodista uruguaià. Fill del president José Batlle y Ordóñez i de Matilde Pacheco Stewart. Germà dels polítics Rafael i Lorenzo Batlle Pacheco, els tres van tenir una destacadíssima actuació periodística al diari colorado El Día. Va ser un gran rival del seu cosí, el president Luis Batlle Berres. Va ser membre del Consell Nacional de Govern de l'Uruguai (1959-1963). Va ser també President del Club Atlético Peñarol i de l'Associació Uruguaiana de Futbol.

## Referències

* ↑ César Batlle Pacheco
* ↑ «El Día». Arxivat de l'original el 2015-02-27. [Consulta: 26 febrer 2015].
* ↑ «Biografía y discurso de César Batlle Pacheco». Arxivat de l'original el 2015-02-27. [Consulta: 26 febrer 2015].
* ↑ Presidentes de Peñarol
# Bandera de Palau de Santa Eulàlia

La bandera oficial de Palau de Santa Eulàlia té la següent descripció:
Bandera apaïsada, de proporcions dos d'alt per tres d'ample, groga amb tres creus en aspa, situades una damunt de l'altra, de proporcions d'1/3 de l'altura del drap la més ampla, de color negre; la segona d'amplada, de 2/9 i de color groc; i la tercera, d'1/9, de color vermell.
Va ser aprovada el 23 de maig de 1997 i publicada en el DOGC el 13 de juny del mateix any amb el número 2412.

## Vegeu també

* Escuts i banderes de l'Alt Empordà

## Referències

* ↑ «RESOLUCIÓ de 23 de maig de 1997, per la qual es dóna conformitat a l'adopció de la bandera del municipi de Palau de Santa Eulàlia.» (pdf). DOGC num. 2412, 13-05-1997. [Consulta: 15 maig 2010].
# Pelahatchie

Pelahatchie és una població dels Estats Units a l'estat de Mississipi. Segons el cens del 2000 tenia 1.461 habitants.

## Demografia

Segons el cens del 2000, Pelahatchie tenia 1.461 habitants, 525 habitatges, i 387 famílies. La densitat de població era de 175,2 habitants per km².
Dels 525 habitatges en un 30,9% hi vivien nens de menys de 18 anys, en un 47,2% hi vivien parelles casades, en un 20,6% dones solteres, i en un 26,1% no eren unitats familiars. En el 22,9% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,22.
Per edats la població es repartia de la següent manera: un 26,2% tenia menys de 18 anys, un 10,9% entre 18 i 24, un 28,1% entre 25 i 44, un 23,6% de 45 a 60 i un 11,2% 65 anys o més.
L'edat mediana era de 35 anys. Per cada 100 dones de 18 o més anys hi havia 93,9 homes.
La renda mediana per habitatge era de 31.597 $ i la renda mediana per família de 37.313 $. Els homes tenien una renda mediana de 28.145 $ mentre que les dones 20.813 $. La renda per capita de la població era de 14.950 $. Entorn de l'11,5% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pelahatchie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Pelahatchie». American Fact Finder. Oficina del Cens dels Estats Units, 12-01-2010.
# Pelai (Reus)

El barri de Pelai de Reus, de 514 habitants (2005), inicialment Parcelas Pelayo i després Parcel·les Pelai (localment pronunciat «parcel·les pelaiu»), va sorgir cap als anys 1945-1950. Ocupa les terres que havien format la hisenda del mas de Pelai, al nord i al sud de la carretera d'Alcolea (N-420), que separa el barri en dues zones. En el seu inici el barri el formaven simples barraques, que es van anar endreçant quan per iniciativa municipal es van demarcar dotzenes de petites parcel·les, tant per a l'autoconstrucció de casetes per als emigrants com per a hortets familiars per als habitants locals. Va rebre, cap als anys cinquanta, la denominació de colònia Floresta, pel nom d'una societat mercantil forastera que va fomentar el barraquisme. El nom va desaparèixer amb el temps.
El barri ocupa 4'8 hectàrees i es van definir 135 habitatges unifamiliars aïllats. totes amb un front constant de 12 metres i una profunditat diversa, de 30, 24 i 16 metres. Els carrers tenen 6 metres d'ample. La precarietat de les construccions i el fet que les parcel·les fossin petites va mantenir la zona poc desenvolupada. No disposava de serveis urbanístics i fins al 1975 no es van pavimentar els carrers, es van construir clavegueres i es van enllumenar els carrers. El creixement de la ciutat va arribar a aquest indret cap als anys 90, i es va procedir a reagrupacions, noves parcel·lacions, i reformes o noves edificacions, que van millorar el barri.
Al costat mateix de les parcel·les, al nord, se situa l'Institut Pere Mata, un manicomi d'edificació modernista, obra de l'arquitecte Lluís Domènech i Montaner.
Al nucli s'hi arriba per la carretera d'Alcolea que porta a Falset, Móra d'Ebre i Gandesa, i que arriba fins a Alcolea del Pinar, a la província de Guadalajara. Una carretera secundària a la dreta, regulada per semàfors i una rotonda, marca el llindar del nucli amb la ciutat a l'est. Aquesta carretera, que limita el barri per la banda est, porta a l'Institut Pere Mata. Pel Sud el limit del barri estaria marcat pel carrer de Joan Alcover, pel nord per la vía del tren i per l'oest pel carrer de Rovira i Virgili i la fàbrica Borges.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 423. ISBN 8486387655.
* 1 2 Sardà Ferran, Jordi (et al. (eds.). Fets urbans: guia d'arquitectura de Reus 08: camí de l'Aleixar. Reus: Ajuntamnent de Reus; COAC, 2024, p. 5. ISBN 9788409559374.
* ↑ Giné, Georgina. «Alcolea? on és Alcolea?». reusdigital.cat. [Consulta: 18-III-2015].